Inligting - Pretoria Faith Community
Die Afrikaanse Geloofsgemeenskap
Ons drink tee na 'n erediens!
Die Afrikaanse Geloofsgemeenskap van die NG Kerk in die middestad is 160 jaar jonk. Vanaf haar stigtingsdatum in 1854 het die kerk die Anglo-Boereoorlog. twee wêreldoorloë, die geboorte van die Unie én die Republiek van Suid-Afrika, die kom en gaan van Apartheid beleef. Meer belangrik, die kerk het onverskrokke gehou by haar mandaat om die Goeie Nuus van Jesus Christus te verkondig deur verskeie generasies van Christene en verskeie gemeentes in die middestad.
Vandag is daar slegs 'n handjievol Afrikaans-sprekende mense wat steeds in die middestad en omgewing woonagtig is. Meeste van hierdie mense is dan ook senior burgers. 'n Aantal klein Afrikaanse geloofsgemeenskappies aanbid steeds hier op Sondae, hou Bybelstudies en basaars en geniet mekaar se geselskap. Ons het slegs een voltydse dominees wat ons geloofsgemeenskap bedien, maar hy word bygestaan deur 'n aantal tentmaker-dominees en 'n aantal ander bedienaars.
Die Afrikanse Geloofsgemeenskap word verdeel in 8 "wyke":
Wyk 1-4 vorm die noordelike en westelike area van ons gemeente (histories: Arcadia, Bosmanstraat en Meintjieskop). Dr Braam le Roux is die predikant wat verantwoordelik is vir hierdie gedeelte van die gemeente. Hy word bygestaan deur ds Cobus van Wyngaardt.
Wyk 5 en 6 vorm die sentrale gedeelte van die gemeente rondom Bronbergkkerkkampus. Ds Martiens Swart en ds Hendrien van Vliet is verantwoordelik hier.
Wyk 7 en 8 vorm die suidelike gedeelte van die gemeente (histories: Burgerspark en Harmonie) Dr Braam is die predikant verantwoordelik vir die gedeelte van die gemeente en word bygestaan deur dr Michiel van der Merwe.
Sondag-eredienste word gehou by 'n hele aantal plekke: Harmonie-kerk, Kronendal, Sonnheim, Jubileum, Prestige Park, Sederberg en Karmel Aftree-oorde.
Indien u al ons dominees wil ontmoet, klik hier!
Weeklikse program en ons maandblad, die Stadslig:
Ons weeklikse program sowel as inspirerende artikels, allerlei nuus en 'n grappie of twee word saamgevat in ons maandblad, die Stadslig. Hier is ons nuutste blad in volkleur! Vir ons maandprogram, blaai na bladsy 4 en 5 en vir ons gebedsbrief blaai na bladsy 8.
Een van die grootste behoeftes van ons geloofsgemeenskap is allerlei maniere om ons bejaardes te versorg, van inkopie-hulp tot verjaarsdag-besoekies.